**Препис – извлечение!**

Р Е Ш Е Н И Е № 253

28.05.2021 г.

/ Протокол № 21 /

**ОТНОСНО:** Предложение с вносител Кмета на Община Гурково с вх. № ОС – 135/20.05.2021 г. – актуализация на разчета за финансиране на капиталовите разходи на Община Гурково за 2021г.

**МОТИВИ:** С решение № 200 от 26.02.2021 г. на Общински съвет – Гурково е приет бюджета и поименния списък на обектите от инвестиционната програма за капиталови разходи на Община Гурково за 2021г.

С решение № 235 от 29.04.2021 г. на Общински съвет – Гурково е приета актуализация на разчета за финансиране на капиаловите разходи на Община Гуково за 2021г.

Във връзка с необходимостта от подобряване състоянието на техническата инфраструктура, и оптимизиране към настоящия момент стойностите на проектно-проучвателните работи на обекти със стратегическо значение за развитието на общината, предлагаме на Вашето внимание актуализация на разчета на поименното разпределение на разходите за придобиване на дълготрайни активи в инвестиционната програма чрез **вътрешни компенсирани промени** както следва:

1. Във връзка с подобряване на техническата инфраструктура и реализиране на проекти със стратегическо значение за развитието на гр.Гурково е необходимо оптимизиране (допълване) на предвидените разходи в инвестиционната програма, съгласно финансовите възможности към м.МАЙ, 2021 г. и в обхвата на определения (приет) размер на инвестициите за следните обекти:

-Пречиствателна станция за отпадъчни води (ПСОВ),

-Доизграждане на канализационната мрежа на гр.Гурково

1. След направените компенсирани промени разходите по параграф 51-00 и параграф 52-00 не се променят.

Предлаганите вътрешно–компенсирани промени между показателите на капиталовите разходи в рамките на бюджетната година в Община Гурково са отразени в Приложение № 1 към настоящото предложение.

На основание чл.21, ал.1, т.6 от ЗМСМА, чл.124,ал.3 от Закона за публичните финанси, чл. 37, ал.3 от Наредбата за условията и реда за съставяне на бюджетната прогноза за местните дейности за следващите три години и за съставяне, обсъждане, приемане, изпълнение и отчитане на бюджета на Община Гурково и въз основа на горепосочените мотиви, Общински съвет - Гурково

Р Е Ш И:

1. ОДОБРЯВА вътрешни компенсирани промени, посочени в Актуализиран разчет за финансиране на капиталови разходи на Община Гурково за 2021 г., съгласно Приложение № 1 към настоящото решение.

**2.** УТВЪРЖДАВА Актуализиран разчет за финансиране на капиталови разходи на

Община Гурково за 2021 г., съгласно Приложение № 1, представляващ неразделна част от настоящото решение.

Участвали в поименно гласуване 11 общ. съветници, гласували „**за**” – 11, „**против**” – няма, „**въздържали се**” – няма.

**ОБЩИНСКИ СЪВЕТ – ГУРКОВО**

**ЗАМ.-ПРЕДСЕДАТЕЛ: /п/**

**/ Йордан Митев /**

**ПРОТОКОЛИСТ: /п/**

**/ Иванка Рачева – Генчева /**

**Препис – извлечение!**

Р Е Ш Е Н И Е № 254

28.05.2021 г.

/ Протокол № 21 /

**ОТНОСНО:** Предложение с вносител Кмета на Община Гурково с вх. № ОС – 134/20.05.2021 г. – освобождаване и изразходване на средства по чл.64 от Закона за управление на отпадъците (ЗУО).

**МОТИВИ:** Задълженията на кмета на общината по отношение управление на отпадъците са разписани в Закона за управление на отпадъците (ЗУО), Глава Втора, Раздел III Задължения на органите на местното самоуправление и местната администрация.

В изпълнение на задълженията си, Общината ежегодно осигурява съдове за събиране на образуваните на територията й отпадъци, но наличната техника за сметосъбиране не е достатъчна. В момента сметосъбирането се извършва от един специализиран автомобил, защото закупеният през 2016 г. е силно амортизиран и ежегодно се влагат значителни суми за ремонти. Към настоящия момент автомобилът отново се нуждае от ремонтни дейности, чиято стойност ще надхвърли 15 000 лв. С оглед на това е нецелесъобразно да се влагат повече средства в отстраняване на повреди в автомобила и е налице необходимост от закупуване на друг.

За оптимизиране на сметосъбирането общината има намерение да въведе разделно събиране на биоразградимите отпадъци,за което е необходимо закупуването на специализиран автомобил за разделно събрани биоразградими отпадци. Същите ще бъдат депонирани на обособена площадка на Претоварна станция – Гурково.

Тъй като общината няма финансов ресурс ще използва част от внесените обезпечения по чл.64 от Закона за управление на отпадъците (ЗУО), налични по сметка за чужди средства на РИОСВ – Стара Загора

Наличните по сметка за чужди средства на РИОСВ – Стара Загора средства от отчисления по чл.64 от ЗУО за количествата депонирани отпадъци на Регионално депо за ТБО – Гурково към настоящия момент са в размер на 168 905 лв. За закупуването на гореописания специлизиран автомобил общината ще използва до 130 000 лв. с ДДС.

За да се усвоят и изразходват горепосочените средства е необходимо да се подаде заявление до РИОСВ – Стара Загора, придружено от решение на Общински съвет Гурково за разпореждане с наличните отчисления по чл.64 от ЗУО в размер до 130 000 лв. с ДДС.

На основание чл.21, ал. 1, т.8 и ал.2 от ЗМСМА във връзка с чл.24 ал.1 т.2 от Наредба №7 от 19.12.2013 год. за реда и начина за изчисляване и определяне размера на обезпеченията и отчисленията, изисквани при депониране на отпадъци, на МОСВ (Обн. ДВ. бр.111 от 27 Декември 2013г., изм. и доп. ДВ. бр.7 от 20 Януари 2017г., изм. и доп. ДВ. бр.26 от 22 Март 2020г..) и във връзка с гореизложеното, Общински съвет - Гурково

Р Е Ш И:

1.Дава съгласие Община Гурково да използва натрупаните средства от отчисленията по чл.64 от Закона за управление на отпадъците в размер до 130000 лв. (сто и тридесет хиляди лева) с ДДС за закупуване на специализиран автомобил за разделно събрани биоразградими отпадъци.

2. Дава съгласие Кмета на Община Гурково да подаде пред РИОСВ – Стара Загора заявление с необходимите към него приложения и да поиска изразходването на финансовите средства в размер до 130000 лв. (сто и тридесет хиляди лева) с ДДС събрани по сметката за чужди средства на РИОСВ – Стара Загора от отчисления по чл.64 от ЗУО за количествата депонирани отпадъци на Общинското депо за твърди битови отпадъци – Гурково, с които да се закупи специализиран автомобил за разделно събрани биоразградими отпадъци.

Участвали в поименно гласуване 11 общ. съветници, гласували „**за**” – 11, „**против**” – няма, „**въздържали се**” – няма.

**ОБЩИНСКИ СЪВЕТ – ГУРКОВО**

**ЗАМ.-ПРЕДСЕДАТЕЛ: /п/**

**/ Йордан Митев /**

**ПРОТОКОЛИСТ: /п/**

**/ Иванка Рачева – Генчева /**

**Препис – извлечение!**

Р Е Ш Е Н И Е № 255

28.05.2021 г.

/ Протокол № 21 /

**ОТНОСНО:** Предложение с вносител Кмета на Община Гурково с вх. № ОС – 132/19.05.2021 г. - одобряване на годишния доклад за наблюдение на изпълнението на Общинския план за развитие 2014-2020 г. на Община Гурково за 2020 година

**МОТИВИ:** Общинският план за развитие за периода 2014-2020 г. е приет на заседание на Общински съвет - Гурково с Решение № 360 от 19.12.2013 г. и актуализиран с решение № 365 от 25.01.2018г.

Съгласно разпоредбите на чл.91 от Правилника за прилагане на Закона за регионално развитие, Кметът на общината организира наблюдението на изпълнението на общинския план за развитие. За резултатите от наблюдението на изпълнението на Общинския план за развитие се разработва годишен доклад, по определен ред. Годишният доклад се внася за одобряване от Общинския съвет по предложение на Кмета на общината.

На основание чл.21, ал.1, т.24 от Закона за местното самоуправление и местната администрация и чл.24, т.4 от Закона за регионално развитие и чл.72 ал.3 от Правилника за прилагане на Закона за регионално развитие и във връзка с горе изложеното, Общински съвет – Гурково

Р Е Ш И:

1. Одобрява Годишния доклад за наблюдение на изпълнението на Общински план за развитие 2014-2020 година на Община Гурково за 2020 година, приложен към това решение.

2. Копие от настоящото Решение на Общински съвет - Гурково и одобрения от него Годишен доклад за наблюдение на изпълнението на Общински план за развитие 2014-2020 година на Община Гурково за 2020 година да се изпратят на председателя на Областния съвет за развитие - гр. Стара Загора.

Участвали в гласуването 11 общ. съветници, гласували „**за**” – 11, „**против**” – няма, „**въздържали се**” – няма.

**ОБЩИНСКИ СЪВЕТ – ГУРКОВО**

**ЗАМ.-ПРЕДСЕДАТЕЛ: /п/**

**/ Йордан Митев /**

**ПРОТОКОЛИСТ: /п/**

**/ Иванка Рачева – Генчева /**

**Препис – извлечение!**

Р Е Ш Е Н И Е № 256

28.05.2021 г.

/ Протокол № 21 /

**ОТНОСНО:** Предложение с вносител Кмета на Община Гурково с вх. № ОС – 129/18.05.2021 г. – отчет за изпълнение на “Програма за опазване на околната среда на Община Гурково 2015-2020 г.” за 2020 год.

**МОТИВИ:** Общинската програма за опазване на околната среда на Община Гурково за периода 2015-2020 г. е разработена в изпълнение на чл.79 от Закона за опазване на околната среда (ЗООС), приета с Решение №598/30.07.2015 г. на Общински съвет – Гурково.

Основните цели, залегнали в програмата са опазване на околната среда, в частност опазване на води, въздух, почви, биоразнообразие, зелена система и намаляване на вредното въздействие на отпадъците и шума, както и ангажиране на населението с опазване на околната среда.

Настоящият отчет е изготвен на основание чл.79, ал.5 от ЗООС, който определя изискването кмета на общината ежегодно да внася в общинския съвет отчет за изпълнението на програмата за околна среда, а при необходимост и предложения за нейното допълване и актуализиране.

През 2020 г. дейностите, свързани с опазване на околната среда на територията на община Гурково се осъществиха в съответствие с мерките, включени в Плана за действие, който е неразделна част от програмата.

На основание чл.21, ал.1, т.24 от Закона за местното самоуправление и местната администрация, във връзка с чл.79, ал.4 и ал.5 от Закона за опазване на околната среда, Общински съвет - Гурково

Р Е Ш И:

Приема отчет за изпълнение на „Програма за опазване на околната среда на Община Гурково 2015-2020 г.” за 2020 г.

Участвали в гласуването 11 общ. съветници, гласували „**за**” – 11, „**против**” – няма, „**въздържали се**” – няма.

**ОБЩИНСКИ СЪВЕТ – ГУРКОВО**

**ЗАМ.-ПРЕДСЕДАТЕЛ: /п/**

**/ Йордан Митев /**

**ПРОТОКОЛИСТ: /п/**

**/ Иванка Рачева – Генчева /**

**Препис – извлечение!**

Р Е Ш Е Н И Е № 257

28.05.2021 г.

/ Протокол № 21 /

**ОТНОСНО:** Предложение с вносител Председателя на ОбС – Гурково с вх. № ОС – 127/18.05.2021 г. – отмяна на Правилник за организацията и дейността на Консултативния съвет по туризъм.

**МОТИВИ: І.** Причината, която налага отмяната на Правилник за организацията и дейността на Консултативния съвет по туризъм, приет с Решение № 218 от 26.01.2006 г. на Общински съвет – Гурково е, че Правилникът е приет на основание чл.10а, ал.7 от Закона за туризма приет през 2002 г. /Обн., ДВ, бр. 56 от 2002 г.; изм., бр. 119 и 120 от 2002 г., бр. 39 от 2004 г., бр. 28, 39, 94, 99 и 105 от 2005 г., бр. 30, 34, 80, 82 и 105 от 2006 г., бр. 42, 53 и 80 от 2007 г., бр. 31, 36 и 66 от 2008 г., бр. 19 и 82 от 2009 г. и бр. 15, 50 и 98 от 2010 г. /,като същият закон е отменен с новоприетия Закон за туризма в сила ( Обн. - ДВ, бр. 30 от 26.03.2013 г., в сила от 26.03.2013 г.). С новоприетия Закон за туризма отпада изискването Общинските съвети да приемат правилници за организацията и дейността на Консултативните съвети по туризма, към съответната община, като съгласно чл.13, ал.1 оправомощава кметът на общината да създаде консултативен съвет по въпросите на туризма, като съгласно ал.7 със заповед утвърждава Правилник за организацията и дейността на консултативни съвет по въпросите на туризма.

Това е основната и единствена причина за незабавната отмяна на действащия правилник за организацията и дейността на Консултативния съвет по туризъм.

**ІІ. Цел на Проект на Правилник за отмяна на Правилник за организацията и дейността на Консултативния съвет по туризъм**

Не допускане действие и прилагане на подзаконов нормативен акт приет от Общински съвет - Гурково в противоречие с изисквания от новоприетия Закон по туризма

**ІІІ. Финансови средства, необходими за прилагането на Проект на Правилник за отмяна на Правилник за организацията и дейността на Консултативния съвет по туризъм**

Не се очаква разходване на допълнителни финансови средства от бюджета на Община Гурково свързани с настоящия проект.

**ІV.Очаквани резултати.**

Привеждане в съответствие на нормативната уредба с местно значение в съответствие с нормативните актове от по-висока степен.

**V. Анализ за съответствие с правото на Европейския съюз**

Предлаганият **Проект на Правилник за отмяна на Правилник за организацията и дейността на Консултативния съвет по туризъм** е в съответствие с Европейската Харта за местно самоуправление - Ратифицирана със закон, приет от 37-о Народно събрание на 17.03.1995 г. – ДВ, бр. 28 от 28.03.1995 г. Издадена от Министерството на регионалното развитие и благоустройството, обн., ДВ, бр. 46 от 6.06.2000 г., в сила от 1.09.1995 г.

Проектът на Правилник за отмяна на Правилник за организацията и дейността на Консултативния съвет по туризъм е публикуван на официалната страница на Община Гурково на **29.04.2021** г.

В рамките на 14 дневния срок за обществени консултации не са постъпили предложения и становища по проекта на Правилник за отмяна на Правилник за организацията и дейността на Консултативния съвет по туризъм, видно от приложената справка.

На основание чл.21, ал.2 от Закона за местното самоуправление и местната администрация, във връзка с чл.13, ал.7 от Закона за туризма и с оглед гореизложеното, Общински съвет - Гурково

Р Е Ш И:

Приема Правилник за отмяна наПравилника за организацията и дейността на Консултативния съвет по туризъм със следното съдържание:

Правилник за отмяна наПравилника за организацията и дейността на Консултативния съвет по туризъм ( приет с Решение № 218 от 26.01.2006 г. на Общински съвет – Гурково)

**§1.** Отменя Правилник за организацията и дейността на Консултативния съвет по туризъм

**§ 2**.Отмяната е приета с Решение № 257 от 28.05. 2021 г. по Протокол № 21 на Общински съвет - Гурково

ЗАКЛЮЧИТЕЛНА РАЗПОРЕДБА.

§3.Правилникът влиза в сила от деня на обнародването му.

Участвали в гласуването 11 общ. съветници, гласували „**за**” – 11, „**против**” – няма, „**въздържали се**” – няма.

**ОБЩИНСКИ СЪВЕТ – ГУРКОВО**

**ЗАМ.-ПРЕДСЕДАТЕЛ: /п/**

**/ Йордан Митев /**

**ПРОТОКОЛИСТ: /п/**

**/ Иванка Рачева – Генчева /**

**Препис – извлечение!**

Р Е Ш Е Н И Е № 258

28.05.2021 г.

/ Протокол № 21 /

**ОТНОСНО:** Предложение с вносител Кмета на Община Гурково с вх. № ОС – 128/18.05.2021 г. – актуализация на Годишната програма за управление и разпореждане с имотите – общинска собственост за 2021 год., приета с Решение № 190 / 29.01.2021 г. /Протокол № 16/ на Общински съвет - Гурково.

**МОТИВИ:** Съгласно разпоредбата на чл.8, ал.9 от Закона за общинската собственост – в изпълнение на стратегията за управление на общинската собственост, общински съвет приема годишна програма за управление и разпореждане с имотите – общинска собственост, по предложение на кмета на общината. Програмата се приема най – късно до приемането на бюджета на общината за съответната година и може да бъде актуализирана през годината.

За четири от имотите, описани в проекта за решение има учредени права на строеж и са подадени заявления от собствениците на сградите за закупуване на прилежащите терени по реда и при условията на чл.35 ал.3 от ЗОС.

На основание чл.21, ал.2 и чл.21, ал.1, т.12 от Закона за местното самоуправление и местната администрация, чл.8, ал.9 Закона за общинската собственост, чл.4, ал.2 от Наредбата за реда за придобиване, управление и разпореждане с имоти и вещи – общинска собственост и във връзка с гореизложеното, Общински съвет – Гурково

Р Е Ш И:

Общински съвет изменя Годишната програма за управление и разпореждане с имотите – общинска собственост за 2021 год., приета с Решение № 190 / 29.01.2021 г. /Протокол № 16/ на Общински съвет – Гурково, като:

В **раздел ІІІ “Б.** Имоти, които Община Гурково има намерение да продаде”, като **добавя нови точки със следното съдържание**:

* **т. 24** Поземлен имот с идентификатор 22767.501.81 по кадастралната карта и кадастралните регистри на с. Паничерево, общ. Гурково, с площ **778 кв.м.,** с трайно предназначение на територията: Урбанизирана, Начин на трайно ползване: **Ниско застрояване /до 10 м./,** при граници и съседи на целия имот: 22767.501.692, 22767.501.82, 22767.501.80, 22767.501.79, 22767.501.78.

**Номер по предходен план**:81, квартал: 9, парцел: IХ

**АОС № 62 от 10.05.2011г.;**

* **т. 25** Поземлен имот с идентификатор 22767.501.77 по кадастралната карта и кадастралните регистри на с. Паничерево, общ. Гурково, с площ **906 кв.м.,** с трайно предназначение на територията: Урбанизирана, Начин на трайно ползване: **Ниско застрояване /до 10 м./,** при граници и съседи на целия имот: 22767.501.692, 22767.501.78, 22767.501.79, 22767.501.76, 22767.501.75, 22767.501.74.

**Номер по предходен план**:77, квартал: 9, парцел: V

**АОС № 65 от 10.05.2011г.;**

* **т. 26** Поземлен имот с идентификатор 22767.501.74 по кадастралната карта и кадастралните регистри на с. Паничерево, общ. Гурково, с площ **1030 кв.м.,** с трайно предназначение на територията: Урбанизирана, Начин на трайно ползване: **Ниско застрояване /до 10 м./,** при граници и съседи на целия имот: 22767.501.692, 22767.501.77, 22767.501.76, 22767.501.75, 22767.501.73.

**Номер по предходен план**:74, квартал: 9, парцел: II

**АОС № 65 от 10.05.2011г.;**

* **т. 27** **Поземлен** имот с идентификатор 18157.32.372 по кадастралната карта и кадастралните регистри на гр. Гурково, с площ **26680 кв.м.,** с трайно предназначение на територията: Земеделска, Начин на трайно ползване: **Изоставена орна земя,** при граници и съседи на целия имот: 18157.33.652, 18157.33.7, 18157.32.654, 18157.32.31, 18157.32.17, 18157.32.364

**Номер по предходен план**:000372

**АОС № 430 от 31.03.214г.;**

* **т. 28** **Поземлен** имот с идентификатор 21124.501.110 по кадастралната карта и кадастралните регистри на с. Димовци, общ. Гурково, с площ **1487 кв.м.,** с трайно предназначение на територията: Урбанизирана, Начин на трайно ползване: НТП: **За друг обществен обект, комплекс,** при граници и съседи на целия имот: 21124.32.837, 21124.32.838, 21124.32.535, 21124.501.99, 21124.501.81, 21124.32.809, 21124.501.100, 21124.32.831

**АОС № 1358 от 31.03.2021г.;**

* **т. 29** **Поземлен** имот с идентификатор 21124.501.109 по кадастралната карта и кадастралните регистри на с. Димовци, общ. Гурково, с площ **760 кв.м.,** с трайно предназначение на територията: Урбанизирана, Начин на трайно ползване: НТП: **Ниско застрояване /до 10 м./,** при граници и съседи на целия имот: 21124.501.38, 21124.501.121, 21124.501.39, 21124.501.120, 21124.501.26

**АОС № 1389 от 23.04.2021г.;**

* **т. 30** **Поземлен** имот с идентификатор 21124.501.106 по кадастралната карта и кадастралните регистри на с. Димовци, общ. Гурково, с площ **766 кв.м.,** с трайно предназначение на територията: Урбанизирана, Начин на трайно ползване: НТП: **Ниско застрояване /до 10 м./,** при граници и съседи на целия имот: 21124.501.125, 21124.501.121, 21124.501.46

**АОС № 1390 от 23.04.2021г.;**

Участвали в гласуването 11 общ. съветници, гласували „**за**” – 11, „**против**” – няма, „**въздържали се**” – няма.

**ОБЩИНСКИ СЪВЕТ – ГУРКОВО**

**ЗАМ.-ПРЕДСЕДАТЕЛ: /п/**

**/ Йордан Митев /**

**ПРОТОКОЛИСТ: /п/**

**/ Иванка Рачева – Генчева /**

**Препис – извлечение!**

Р Е Ш Е Н И Е № 259

28.05.2021 г.

/ Протокол № 21 /

**ОТНОСНО:** Предложение с вносител Председателя на ОбС - Гурково с вх. № ОС – 136/21.05.2021 г. – отмяна на решение № 248 от 29.04.2021 г. по Протокол № 20 на Общински съвет - Гурково

**МОТИВИ:** Със заповед № АК -01-ЗД-5/18.05.2021 г. на Областния управител на Област Стара Загора на основание чл.45 ал.4 от Закона за местното самоуправление и местната администрация /ЗМСМА/ връща за ново обсъждане, като незаконосъобразно приетото от Общински съвет/ОбС/ –Гурково Решение № 248 от 29.04.2021г. от проведено заседание отразено в протокол № 20 от 29.04.2021 г.

С това свое решение ОбС-Гурково дава съгласие да се учреди възмездно право на строеж, за построяване на едноетажна жилищна сграда със застроена площ до 100/кв.м./сто кв.м./ и разгъната застроена площ/РЗП/до 100кв.м./сто кв.м/,която сграда да се изгради върху на недвижим имот частна общинска собственост,представляващ поземлен имот с идентификатор 18157.501.2031 находящ се в гр.Гурково. чрез публичен търг с явно наддаване.

Съгласно чл.45 ал.7 от ЗМСМА върнатият за ново обсъждане акт не влиза в сила и се разглежда от общинския съвет в 14-дневен срок от получаването му,а съгласно ал.9 от него, Общинският съвет може да отмени, да измени или да приеме повторно върнатия за ново обсъждане акт.

В издадената заповед се мотивира незаконосъобразността на приетото от нас решение основно с липсата на прецизност при изясняване на обстановка и фактите, представени за разглеждане от вносителя и въз основа на които е приет този административен акт на ОбС Гурково.

Считам,че мотивите и аргументите, посочени в заповедта на Областен управител на област Стара Загора са основателни и тъй като сме в срока по чл.45 ал.7 от ЗМСМА правя и внасям пред Вас настоящото предложение, с което Ви предлагам да се отмени като незаконосъобразно приетото от нас решение цитирано в изложението.

На основание чл.21, ал.2 и чл.45, ал.9 предл.1 от Закона за местното самоуправление и местната администрация, във връзка с заповед № АК -01-ЗД-4/18.05.2021 г. на Областния управител на Област Стара Загора и във връзка с гореизложеното, Общински съвет – Гурково

Р Е Ш И:

Отменя приетото решение № 248 от 29.04.2021 г. от проведеното заседание на Общински съвет Гурково на 29.04.2021 г. отразено в Протокол № 20 от същата дата .

Екземпляр от решението да се изпрати на Областен управител на област Стара Загора, Кмета на община Гурково и Окръжна прокуратура гр.Стара Загора

Приетото решение може да се оспорва по реда Административно процесуалния кодекс.

Участвали в гласуването 11 общ. съветници, гласували „**за**” – 11, „**против**” – няма, „**въздържали се**” – няма.

**ОБЩИНСКИ СЪВЕТ – ГУРКОВО**

**ЗАМ.-ПРЕДСЕДАТЕЛ: /п/**

**/ Йордан Митев /**

**ПРОТОКОЛИСТ: /п/**

**/ Иванка Рачева – Генчева /**

**Препис – извлечение!**

Р Е Ш Е Н И Е № 260

28.05.2021 г.

/ Протокол № 21 /

**ОТНОСНО:** Предложение с вносител Председателя на ОбС – Гурково с вх. № ОС – 137/21.05.2021 г. – отмяна на решение № 251 от 29.04.2021 г. по Протокол № 20 на Общински съвет – Гурково.

**МОТИВИ:** Със заповед № АК-01-ЗД-4/18.05.2021 г.на Областния управител на Област Стара Загора на основание чл.45 ал.4 от Закона за местното самоуправление и местната администрация /ЗМСМА/ връща за ново обсъждане , като незаконосъобразно приетото от Общински съвет/ОбС/ – Гурково Решение № 251 от 29.04.2021г. от проведено заседание отразено в протокол № 20 от 29.04.2021 г.

С това свое решение ОбС-Гурково дава съгласие за продажба чрез публичен търг на недвижим имот частна общинска собственост,представляващ поземлен имот с идентификатор 18157.501.1132 находящ се в гр.Гурково.

Съгласно чл.45 ал.7 от ЗМСМА върнатият за ново обсъждане акт не влиза в сила и се разглежда от общинския съвет в 14-дневен срок от получаванетому, а съгласно ал.9 от него Общинският съвет може да отмени, да измени или да приеме повторно върнатия за ново обсъждане акт.

В издадената заповед се мотивира незаконосъобразността на приетото от нас решение основно с липсата на действия за изясняване на обстановка и фактите, въз основа на които е приет този административен акт от ОбС Гурково.

Считам,че мотивите и аргументите посочени в заповедта на Областен управител на област Стара Загора са основателни и тъй като сме в срока по чл.45 ал.7 от ЗМСМА правя и внасям пред Вас настоящото предложение, с което Ви предлагам да се отмени като незаконосъобразно приетото от нас решение цитирано в изложението.

На основание чл.21, ал.2 и чл.45, ал.9 предл.1 от Закона за местното самоуправление и местната администрация, във връзка с заповед № АК-01-ЗД-4/18.05.2021 г. на Областния управител на Област Стара Загора и във връзка с гореизложеното, Общинския съвет - Гурково

Р Е Ш И:

Отменя приетото решение № 251 от 29.04.2021 г. от проведеното заседание на Общински съвет Гурково на 29.04.2021 г. отразено в Протокол № 20 от същата дата .

Екземпляр от решението да се изпрати на Областен управител на област Стара Загора, Кмета на община Гурково и Окръжна прокуратура гр.Стара Загора

Приетото решение може да се оспорва по реда Административно процесуалния кодекс.

Участвали в гласуването 11 общ. съветници, гласували „**за**” – 11, „**против**” – няма, „**въздържали се**” – няма.

**ОБЩИНСКИ СЪВЕТ – ГУРКОВО**

**ЗАМ.-ПРЕДСЕДАТЕЛ: /п/**

**/ Йордан Митев /**

**ПРОТОКОЛИСТ: /п/**

**/ Иванка Рачева – Генчева /**